CELEX: C2006/086/24
Language: da
Date: 2006-04-08 00:00:00
Title: Sag C-61/06: Sag anlagt den  3. februar 2006  af Kommissionen for De Europæiske Fællesskaber mod Den Italienske Republik

8.4.2006   
            
            
               DA
            
            
               Den Europæiske Unions Tidende
            
            
               C 86/13
            
         Sag anlagt den 3. februar 2006 af Kommissionen for De Europæiske Fællesskaber mod Den Italienske Republik
   (Sag C-61/06)
   (2006/C 86/24)
   Processprog: italiensk
   Ved De Europæiske Fællesskabers Domstol er der den 3. februar 2006 anlagt sag mod Den Italienske Republik af Kommissionen for De Europæiske Fællesskaber ved B. Schima og D. Recchia, som befuldmægtigede.
   Kommissionen har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 4, stk. 1 i Europa-Parlamentets og Rådets direktiv 2003/30/EF (1) af 8. maj 2003 Europa-Parlamentets og Rådets direktiv 2003/30/EF af 8. maj 2003 om fremme af anvendelsen af biobrændstoffer og andre fornyelige brændstoffer til transport, idet den ikke inden den 1. juli 2004 har foretaget den årlige indberetning om de foranstaltninger, som er truffet for at fremme anvendelsen af biobrændstoffer.
            
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Indberetningen i henhold til direktivets artikel 4, stk. 1, burde have været meddelt Kommissionen inden den 1. juli 2004. Kommissionen har endnu ikke indtil dags dato modtaget nogen som helst oplysninger herom fra de italienske myndigheder.
   Kommissionen er derfor af den opfattelse, at Italien endnu ikke på nuværende tidspunkt har foretaget indberetningen om de foranstaltninger, som er truffet for at fremme anvendelsen af biobrændstoffer og andre fornyelige brændstoffer til transportformål i henhold til direktivets artikel 4, stk. 1.
   
      (1)  EFT L 123, s. 42.